open-index/open-wikipedia-markdown huggingface dataset:
ויקיפדיה השוודית

**ויקיפדיה השוודית** היא גרסה שוודית של מיזם ויקיפדיה, והיא הוויקיפדיה הרביעית שהושקה, לאחר ויקיפדיה הגרמנית, ויקיפדיה האנגלית וויקיפדיה הקטלאנית. ויקיפדיה זו היא הרביעית בגודלה מבחינת כמות הערכים. באפריל 2016 ויקיפדיה השוודית הגיעה ל־3 מיליון ערכים. בנובמבר אותה שנה הגיע מספר הערכים בוויקיפדיה השוודית לקרוב ל-3.8 מיליון ערכים, רבים מהם נוצרו על ידי הבוט Lsjbot, אולם בעקבות ביקורת על שגיאות וליקויים בערכים שנוצרו על ידי הבוט, נמחקו רבים מהם.

נכון ל-ב  ישנם בו  ערכים.

ויקיפדיה השוודית אוסרת על שימוש הוגן בתמונות ולכן אין אפשרות להעלות אליה תמונות – כל המדיה שבה לקוחה מוויקישיתוף.

מפעילי המערכת בוויקיפדיה השוודית נבחרים לתקופת כהונה של שנה אחת, לאחר מכן הם עומדים לבחירה מחדש.

## היסטוריה
בתחילת דרכה התחרתה ויקיפדיה השוודית באתר ויקי שפעל תחת הכתובת susning.nu, אתר שנוסד בשנת 2001 והיה אתר הוויקי השני בגודלו בעולם ב-28 במאי 2003. בשל מחלוקות שונות שעלו בין הגולשים באתר לבין מייסד האתר, לארס ארונסון, ביניהן מחלוקות על כך שבאתר היו פרסומות, לא היו כלים לאתר השחתות ועוד – מרבית המשתמשים עברו מאתר זה לוויקיפדיה השוודית. ב-14 בינואר 2005 עבר מספר הערכים בוויקיפדיה השוודית את מספר הערכים באתר המתחרה. באוגוסט 2009 האתר הושבת, ללא שום הודעת הסבר.

בחודש מרץ 2006 עיתון גדול בשוודיה פרסם מאמר שהשווה בין ויקיפדיה השוודית, האתר susning.nu וכרכים של האנציקלופדיה הלאומית של שוודיה. נבחרו מספר ערכים מייצגים והם נבחנו על ידי מומחים בתחום. האנציקלופדיה השוודית קיבלה את הציון הגבוה ביותר במדגם מבחינת נכונות הפרטים וכתיבה נייטרלית, אך ויקיפדיה השוודית קיבלה ציון משוקלל גבוה וצוין במאמר שהמידע בה עדכני והיא כוללת ערכים מתחומים רבים, ביניהם נושאים הקשורים בתרבות הפופולרית.

ב-27 בספטמבר 2012 נכתב בוויקיפדיה השוודית הערך ה-500,000. ב-15 ביוני 2013 הגיעה ויקיפדיה השוודית למיליון ערכים, והדירוג של ויקיפדיה השוודית עלה מהמקום השמיני למקום החמישי ברשימת הוויקיפדיות. הכפלת כמות הערכים הושגה על ידי קבוצת בוטים שכתבו ערכים על כל זני הצמחים ובעלי החיים בטבע, פרויקט שיוסיף לוויקיפדיה השוודית מעל למיליון ערכים, רובם ערכים קצרים.

למרות גודלה של ויקיפדיה השוודית, מדד העומק, המשמש מדד גס לאיכות ומייצג את כמות הפעמים שבהם הערכים נערכו, הוא 17.34 נכון לדצמבר 2023. זהו מדד נמוך ביותר בהשוואה למדד בוויקיפדיה האנגלית (1214.95) והעברית (267.86).

## גלריה

קובץ:Wikipedia-logo-v2-sv-500k.svg|לוגו ויקיפדיה השוודית לציון 500,000 ערכים (ספטמבר 2012)
קובץ:Wikipedia-logo-vLLen-sv-1M.svg|לוגו ויקיפדיה השוודית לציון 1,000,000 ערכים (יוני 2013)
Wikipedia-logo-v2-se-2-million.svg|לוגו ויקיפדיה השוודית לציון 2,000,000 ערכים (ספטמבר 2015)
Wikipedia-logo-v2-se-3-million.svg|לוגו ויקיפדיה השוודית לציון 3,000,000 ערכים (אפריל 2016)
קובץ:SV WP Growth.png|גרף כמות הערכים בוויקיפדיה השוודית משנת 2001 לשנת 2013


## קישורים חיצוניים

* 

## הערות שוליים

שוודית
קטגוריה:אתרי אינטרנט שהושקו ב-2001
קטגוריה:שוודיה: חינוך
RDS-1

**RDS-1** (ברוסית: **РДС-1**) הוא שם הקוד של הפצצה הגרעינית הסובייטית הראשונה. עוצמת פיצוצה היה 22 קילוטון TNT. הפצצה לא הועברה ליחידות של הצבא האדום. כל הפצצות שנבנו נשמרו באתר מיוחד. עד סוף שנת 1951 נבנו עד 29 יחידות.

## היסטוריה
ראשי תוכנית הגרעין הסובייטית החליטו לייצר פצצה שתהיה דומה מאוד לפצצה איש שמן האמריקאית. המודיעין הסובייטי השיג מידע רב על הטכנולוגיה של פצצה זו, בין היתר באמצעות ג'ורג' קובאל, אלן נאן מיי, קלאוס פוקס ותאודור הול.

בעקבות החלטת מועצת השרים של ברית המועצות מ-21 ביוני 1946, בה דובר על "מנוע סילון מיוחד" - ברוסית "RDS" - החלו עבודות בניית הפצצה והוקמה מעבדה מיוחדת בראשות איגור קורצ'טוב בה היו מרוכזות עבודות תכנון הפצצה.

## ביצוע הניסוי
לקראת קיץ 1949 הושלם ייצור הדגם הראשון ובצו מיוחד של מועצת השרים של ברית המועצות הוגדרה תוכנית הניסוי. האחריות על הניסוי הוטלה על יולי חריטון. הניסוי עצמו נערך באתר הניסויים סמיפלטינסק, בשטח קזחסטן של היום. 

לצורך הניסוי הוקצה שטח בקוטר 20 ק"מ שבמרכזו נבנה מגדל מתכת בגובה של 37.5 מ'. הפצצה הוצבה על המגדל. אתר הניסוי חולק למספר שטחי משנה בהם נבנו מבנים, הוצבו כלי נשק, מטוסים וחיות ניסוי.

הניסוי בוצע ב-29 באוגוסט 1949. כתוצאה מהפיצוץ נעלם המגדל לחלוטין ובמקומו נוצר מכתש בקוטר של 3 מ' ובעומק של 1.5 מ'. במרחק 25 מ' מהמגדל היה מבנה מבטון עם מנוף. המבנה נהרס אך קונסטרוקציית ברזל של המנוף שרדה. מטוסים שהוצבו במרחק של עד כ-1,500 מ' ניזוקו. במרחקים של 1–5 ק"מ הוצבו מכוניות מדגם פובדה וכולן נשרפו כליל. כל מבני המגורים במרחק של עד 5 ק"מ מהפיצוץ נהרסו. מתוך כ-1,500 חיות הניסוי נהרגו 345.

## לאחר הניסוי
למדענים, אנשי תעשייה ואנשי המנגנון המפלגתי שעבדו על ייצור הפצצה הוענקו עיטורים ופרסי סטלין. פרטי ההענקה לא פורסמו ועד היום לא ברורה הרשימה המלאה של האנשים שהוזכרו בצו. ניתן לציין שליולי חריטון, איגור קורצ'טוב ואלכסנדר וינוגרדוב הוענקו תוארי גיבור העמל הסוציאליסטי, עיטור לנין ופרס לנין. לכ-800 מדענים ומהנדסים הוענקו עיטורים, פרסים ותוארי כבוד.

ב-3 בספטמבר זיהה מטוס סיור של חיל האוויר האמריקאי שטס מעל קמצ'טקה שרידי נשורת גרעינית, וב-23 בספטמבר הודיע הנשיא הארי טרומן שברית המועצות ערכה ניסוי גרעיני. האמריקאים קראו לפצצה הסובייטית "Joe-1" (על שם יוסיף סטלין). 

ב-26 בספטמבר 1949 עיתון פראבדה פרסם הודעה בה צוין כי ברית המועצות בעלת נשק גרעיני וב־8 במרץ 1950 סגן ראש הממשלה קלימנט וורושילוב הוציא הודעה שבה הזכיר את פצצת האטום של ברית המועצות.

## קישורים חיצוניים

* סרטון הניסוי
* מסמכים אמריקאים על גילוי הניסוי
* תיאור הפצצה

קטגוריה:ערכים שבהם תבנית בריטניקה אינה מתאימה
קטגוריה:1949 בברית המועצות
קטגוריה:תוכנית הגרעין של ברית המועצות
קטגוריה:נשק גרעיני: ניסויים
קטגוריה:פצצות גרעיניות
גורגוס

250 px|ממוזער|שמאל|ערי הממלכות של קפריסין
**גוֹרגוֹס בן כֶרְסִיס** (ביוונית: Γόργος, בלטינית: Gorgus) היה מלך סלמיס שבקפריסין. תקופת שלטונו השתרעה משלהי המאה ה-6 לפנה"ס לערך עד העשור השלישי של המאה ה-5.

מאז 545 לפנה"ס הייתה קפריסין חלק מן האימפריה הפרסית. כשפרץ בשנת 500 לפנה"ס המרד האיוני, שידל אונסילוס, אחיו של גורגוס, את אחיו להצטרף לערים האיוניות המורדות בשלטון פרס, אך הלה סירב להפצרותיו. הרודוטוס מספר כי כשיצא פעם גורגוס מן העיר, ניצל אונסילוס  את שעת הכושר, סגר את שערי סלמיס ותפס את השלטון. גורגוס עצמו ברח ומצא מקלט בחצר דריווש מלך פרס.

אונסילוס הצליח לעורר את כל ערי קפריסין למרד בשלטון הפרסי, זולת אמתוס , אך המרד נכשל. ב-497 לפנה"ס הכניע חיל משלוח פרסי בקרב את צבא ערי קפריסין המורדות, השתלט מחדש בתוך חודשים אחדים על האי וגורגוס הושב אל כסאו. כשיצא קסרקסס ב-480 לפנה"ס למסע המלחמה על ארץ יוון, היו גורגוס ואנשיו חלק מן הצי הפרסי. לדברי הרודוטוס, אחיו של גורגוס, פִילַאוֹן בן כֶרְסִיס, נפל בשבי היוונים לאחר שאונייתו הוכנעה ביום הראשון ללחימה בקרב הים ליד ארטמיסיון.

## מקורות
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998. 

## הערות שוליים

קטגוריה:יוון העתיקה: היסטוריה צבאית
קטגוריה:קפריסין: היסטוריה
קטגוריה:אישים שחיו במאה ה-5 לפנה"ס
קטגוריה:אישים שחיו במאה ה-6 לפנה"ס
UHU

**UHU** (נהגה בגרמנית: **אוּהוּ**; הגייה נפוצה במדינות אחרות: **יוּהוּ**; או בשמה המלא: UHU GmbH & Co. KG) היא יצרנית דבק גרמנית, שמרכזה בבוּל (Bühl), באדן-וירטמברג, גרמניה.

## היסטוריה
ב-1905 רכש אוגוסט פישר, כימאי לשעבר, מפעל כימי קטן לייצור דיו, משטחי חותמת גומי, צבעים ודבק. ב-1932 פיתח פישר דבק שקוף סינתטי, משרף, שיכול היה להדביק כל חומר. באותה תקופה היה נֹהַג, לקרוא למוצרים בתחום צורכי המשרד על שם ציפורים, ועל כן קרא פישר לדבק "UHU" (נהגה בגרמנית "אוּ-הוּ"), כמו השם האונומטופי בגרמנית של האוח המצוי, שהיה נפוץ באותו זמן ביער השחור. גרסה אחרת לשם החברה היא שהחברה סיפקה ציוד דבק לבניית דגם מטוס בשם "UHU" (אוח). הדגם תוכנן על ידי קבוצה של גרמנים צעירים עבור תחרות שנתית בשם "Der Kleine Uhu" ("האוח הקטן"). התחרות זכתה לפופולריות רבה, והדבק הפך לפריט פופולרי בקרב חובבי תעופה גרמנים - כך שהשם דבק בחברה.

ב-1971 השתלטה על החברה של פישר, ששמה שונה בינתיים בעקבות מוצר הדבק הפופולרי, קבוצת ביקהאם (Beecham Group) האנגלית (שבהמשך התמזגה לתוך חברת GlaxoSmithKline), אך ב-1989 חזרה החברה לשלוט בענייניה על ידי תהליך של השתלטות ההנהלה (management buyout). ב-1994 הפכה חברת UHU לחברה-בת של קבוצת בולטון (Bolton Group), יצרנית של מוצרי צריכה.

## שיא גינס
באוקטובר 2007 השיגה החברה שיא גינס בגרמניה. טנדר של פורד השוקל מעל 4 טונות נתלה ממנוף באמצעות שימוש בדבק UHU. שני חלקי פלדה בקוטר של 7 ס"מ הודבקו אחד לשני באמצעות דבק של UHU ושימשו כדי לחבר בין המכונית לבין הוו של המנוף. 

שיא זה נשבר במרץ 2009 על ידי החברה הגרמנית הנקל (Henkel), שהרימה משאית של פורד, שעל גגה מכונית מיני של סמארט, במשקל כולל של 5.02 טונות.

## קישורים חיצוניים

* 
* אתר הבית של החברה

## הערות שוליים


קטגוריה:חברות גרמניות
קטגוריה:דבק
Prism

***Prism*** (מעוצב כ-***PRISM***, ובעברית: "'''פּרִיזמָה'''") הוא האלבום האולפן הרביעי של הזמרת-יוצרת האמריקאי קייטי פרי. האלבום יצא לאור ב-18 באוקטובר 2013, על ידי חברת התקליטים קפיטול רקורדס. מתוך האלבום יצאו חמישה סינגלים.

## סינגלים
* "Roar" – יצא לאור ב-12 באוגוסט 2013, כסינגל הראשון והפותח מן מהאלבום. הסינגל הגיע למקום הראשון במצעד הבילבורד הוט 100.
* "Unconditionally" – יצא לאור ב-16 באוקטובר 2013, כסינגל השני מן האלבום.
* "Dark Horse" – יצא לאור ב-17 בדצמבר 2013, כסינגל השלישי מן האלבום. בהתחלה יצא לאור ב-17 בספטמבר 2013, כסינגל שיווקי אך פרי החליטה לאור ההצלחה להוציאו כסינגל. קייטי הופיעה עם השיר לקידמו בטקס פרסי גראמי.
* "Birthday" – יצא לאור ב-21 באפריל 2014, כסינגל הרביעי מן האלבום.
* "This Is How We Do" – יצא לאור ב-12 באוגוסט 2014, כסינגל החמישי מן האלבום.

## סיבוב הופעות
ב-7 במאי 2014, החל סיבוב ההופעות הנקרא; "Prismatic World Tour", שעבר באמריקה הצפונית, אירופה ואוסטרליה, והסתיים ב-18 באוקטובר 2015.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

* 
* 

## הערות שוליים

קטגוריה:אלבומי קייטי פרי
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי גרג וולס
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי סירקט
קטגוריה:אלבומי פופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קפיטול רקורדס
היפיקפוניה פוהאמבה

**היפיקֶֶֶפּוּנְיֶה לוקאס פוֹהאמבה** (בכתב לטיני: **Hifikepunye Lucas Pohamba**; נולד ב-18 באוגוסט 1935 באוקאנגודי, אוהאנגוונה, אז אפריקה הדרום-מערבית) הוא פוליטיקאי נמיבי, שכיהן כנשיא נמיביה מ-21 במרץ 2005 ועד 21 במרץ 2015. בבחירות לנשיאות בסוף נובמבר 2009 הוא נבחר לקדנציה השנייה. פוהאמבה היה יושב ראש מפלגת סוואפו, בשנים 2007–2015

## ביוגרפיה
פוהאמבה נולד ב-1935 במשפחה של בני אובמבו ביישוב אוקאנגודי באזור אוהאנגוונה בצפון אפריקה הדרום מערבית שהייתה אז שלטון מנדטורי של האיחוד הדרום-אפריקאי.
הוא למד בשנים 1954-1947 בבית הספר של המיסיון האנגליקני "Anglican Holy Cross" באונאמונאמה, בחבל אובמבולנד. בשנים 1960-1956 עבד כמזכיר במכרה נחושת בצומב. בגיל 24 בשנת 1959 הוא הצטרף למייסדיה של התנועה לשחרור סוואפו – ארגון העם של אפריקה הדרום-מערבית (South-West Africa People's Organisation – SWAPO) שנאבק בשלטון הכיבוש של דרום אפריקה. בגלל פעילותו הפוליטית נעצר על ידי המנהיגים המקומיים, נקשר בשלשלאות והוצלף בשוט בפומבי. נמלט אחר כך לרודזיה, אבל גורש משם בחזרה לאפריקה הדרום-מערבית. בהמשך נאסר בבית סוהר למשך 4 חודשים וקיבל מעצר בית לשנתיים.

### בגלות
בשנת 1961 נאלץ פוהאמבה לצאת לגלות. בשנים הבאות הוא שהה בטנזניה ובאנגולה. בשנים 1978-1964 ייצג את מפלגת סוואפו בארצות אפריקאיות שונות. בשנים 1982-1981 למד בימי השלטון הסובייטי בברית המועצות מדעי המדינה באוניברסיטת "הידידות בין העמים על שם פטריס לומומבנה" במוסקבה.

### לאחר שחרור ארצו
בשנים 1989-1975 מילא את תפקיד המזכיר של מפלגת סוואפו לעניינים פיננסיים.
אחרי שנמיביה השיגה את עצמאותה כיהן בשנים 1990-1989 כנציב לענייני בחירות וצורף על ידי הנשיא סאם נוג'ומה לממשלתו כשר הפנים (1995-1990), כשר תעשיית הדיג (1998-1995), כשר בלי תיק (2000-1998) וכשר לעניינים אגרריים (2005-2001). בנוסף שימש בשנים 2002-1997 כמזכיר כללי של מפלגת סוואפו השלטת ובשנים 2007-2002 כסגן יושב ראש המפלגה.

כשבשנת 2004 ביקש לפרוש מן החיים הפוליטיים ולהתמסר לחוות הבקר שלו, נענה לבקשת הנשיא נויומה והציג את מועמדותו לתפקיד הנשיא היורש. הוא נבחר עם 76.4% מקולות הבוחרים. בהמשך בשנת 2007 הוא ירש גם את תפקיד יושב ראש מפלגת סוואפו.

## חיים אישיים
היפיקפוניה פוהאמבה נשוי משנת 1983 לפֶּּנֶהוּפּּיפוֹ לבית האשו, ולזוג שישה ילדים.

## קישורים חיצוניים

* פרופיל הנשיא פוהאמבה באתר BBC, ב-27 בנובמבר 2009
* 

קטגוריה:נשיאי נמיביה
קטגוריה:שרי פנים
קטגוריה:שרים ללא תיק
קטגוריה:ילידי 1935
סוכה בשדה

"**סוכה בשדה**" או "**קומפוזיציה על נושא סוכה בשדה**" או "**נושא סוכה**" (1985) הוא פסל מאת הפסל הישראלי דב פייגין. 

הפסל מורכב מקונסטרוקציה של צינורות ברזל מעוגלים המשולבים זה בזה ויוצרים מעין גריד. בין הצינורות הוסיף הפסל שלוש יריעות ברזל, שבהן מגרעות חלולות בצורה של קווים חופשיים.  

הפסל מהווה עיבוד לפסל קטן הממדים "וריאציה על נושא סוכה" שיצר פייגין בשנת 1980. בשנת 1985 היווה הפסל חלק מתערוכת פיסול בשטח פתוח שנערכה בעיר רמת גן. בשנת 1992 הוצב במיקומו הנוכחי בשדרות קק"ל. בשנת 2012 נצבע מחדש בצבע אדום כהה.

## קישורים חיצוניים

קטגוריה:פסלים (יצירות)
קטגוריה:פיסול ישראלי
קטגוריה:דב פייגין
קטגוריה:תל אביב-יפו: פסלים
קטגוריה:רמת אביב
קטגוריה:יצירות משנת 1985
פארק טדי

**פארק טדי** הוא פארק עירוני בפאתיהן של השכונות ימין משה וממילא בירושלים, סמוך לגבול עם העיר העתיקה, המוקדש לזכרו של ראש עיריית ירושלים בשנים 1965–1993, טדי קולק.

## היסטוריה

בראשית שנות ה-2000 החליטה עיריית ירושלים על בניית פארק על שם טדי קולק. העבודות על הפארק ארכו זמן רב בשל התנגדויות מצד תושבי כפר דוד וסוחרי חוצות היוצר. כפשרה לא נבנו בפארק חנויות ואמפיתיאטרון שהיוו את עיקר ההתנגדות.

במהלך העבודות להקמת הפארק נמצאו במקום שרידים ארכאולוגיים ושרידים משכונת ג'ורת אל-ענב מתקופת היציאה מן החומות, ששולבו בתוך הפארק.

הקרן לירושלים, בהובלתו של משה פוגל, גייסו את המשאבים לטובת הפרויקט, מה שאפשר את מימושו על אף הקשיים הרבים שנתקלו בהם במהלך הדרך, והפארק לבסוף נפתח לציבור ב-2 במאי 2013.

## הפארק
הפארק ממוקם בחלקו הצפוני של גיא בן הינום בין חומות העיר במזרח, מתחם חוצות היוצר בדרום, שדרות ממילא בצפון וכפר דוד במערב. שטח הפארק הוא כשבעה דונם והוא מתחבר לפארקים הקיימים באזור ובתוכם סובב חומות ירושלים וגן בלומפילד.

האלמנט הבולט בו הוא מזרקה גדולה. המזרקה תוכננה על ידי חברת JML מברצלונה והיא כוללת 256 זרנוקי מים וכ-1,500 גופי תאורה. בכל שעתיים עגולות מתקיים מופע של המזרקה למשך כעשרים דקות ופעמיים ביום, בשעות הערב המאוחרות, מתנהל מופע ארוך יותר המשלב גם תאורה ומוזיקה. לאורך השבילים בפארק הוצבו קירות אבן המספרים על תחנות בחייו של קולק. אלמנטים נוספים בפארק הם שעון שמש בתכנון מתי גרינברג, ותעלת מים מדורגת.

## קישורים חיצוניים

* 
* עירית רוזנבלום, המזרקה הגדולה בישראל תופעל בפארק טדי בירושלים, באתר מגפון, 30 באפריל 2013

קטגוריה:ירושלים: גנים ופארקים
קטגוריה:מזרקות
EcoMotion

**אקומושן** (באנגלית: **EcoMotion**) הוא ארגון ללא מטרות רווח שמטרתו קידום פעילות יזמית רב-תחומית בתחום התחבורה החכמה אשר תייצב את ישראל כסביבת פיתוח וניסוי אטרקטיבית בתחום.

הארגון הוקם בשנת 2012 והוא יוזמה משותפת של משרד התחחבורה, משרד הכלכלה והמכון הישראלי לחדשנות.

## פעילות
מתכונת הפעילות בארגון מתכונת הפעילות היא - open innovation , בה אנשי טכנולוגיה חולקים ידע ומשתפים פעולה על אף שעסקית הם לעיתים מתחרים זה בזה.

הארגון מקיים מתקיימים אירועי חדשנות אחת לחודש-חודשיים בהם יזמים נחשפים לטכנולוגיות חדשות, מובילי שוק ומשקיעים, עוברים סדנאות וחולקים בידע.

בנוסף, החל מ-2013, הארגון מקיים כנס מרכזי שנתי, הכולל הרצאות ותערוכה. האירוע נקרא בעבר "EcoMotion Week", ושינה את שמו ל-"EcoMotion Assembly."

משתתפי האירועים, בהם הארגון רואה חברי קהילה, מגיעים מארגונים השונים מתחום התחבורה החכמה, בכלל זה מהאקדמיה, מהתעשייה בישראל ובעולם ומגופים ללא מטרות רווח. תחומי העיסוק של חברי הקהילה כוללים בין השאר התייעלות אנרגטית, הנעה היברידית (משולבת) וחשמלית, מערכות אנרגיה (אחסון, אספקה, העברה), מקורות והתקני אגירת אנרגיה מבוססים אלקטרוכימיה כגון: תאי דלק, סוללות וכדומה, בטיחות בדרכים, מערכות הנעה עצמאית וניווט חכם.

## קישורים חיצוניים
* 

*קארטיוב: https://archive.today/20131017162300/www.cartube.co.il/tech-green/98-tech-green-cat/2669*מפגש-יזמים-וממציאים-בתחום-פתרונות-תחבורה-חכמים.html
*אוטו: http://www.auto.co.il/כתבות-1374-מגזין-ודעות.aspx
* 
*קארספורום -http://www.carsforum.co.il/cars/*מגזין-רכב/1170/חדשות/כנס-EcoMotion-2013-לפתרונות-תחבורה-חכמים
*וויל: http://wheel.co.il/פרויקט-ecomotion-יוצא-לדרך-בישראל/
*אוטוספורט: http://www.autosport.co.il/magazin/44875/סיכום-כנס-ecomotion-לשנת-2013/
* 
* 
* 
*גלובס באנגלית - http://www.globes.co.il/serveen/globes/docview.asp?did=1000842832&fid=1725
* 
*
*כתבת וידאו מגלובס - http://www.globes.co.il/news/article.aspx?did=1000842976
* 
* 
*צינור לילה, ערוץ 10 - https://web.archive.org/web/20160303172015/http://net.nana10.co.il/Article/?ArticleID=976511
*תשתיות: http://www.tashtiot.co.il/2013/04/29/רכב-חשמלי-47/
*אקולוגיה וסביבה: https://web.archive.org/web/20131019044433/http://www.isees.org.il/events.aspx?mytabsmenu=3
* http://mfa.gov.il/mfa/innovativeisrael/sciencetech/pages/ecomotion-10-september-20130910-6532.aspx
* 

קטגוריה:רכב חשמלי מונע מצבר
קטגוריה:ישראל: ארגוני תחבורה
+
בריגדת מהפיכת 1920

**בריגדת מהפיכת 1920** (ערבית: **كتائب ثورة العشرين**) היא מיליציה סונית בעיראק, הכוללת חברים מצבא עיראק המפורק מתקופת סדאם חוסיין. המיליציה השתמשה בהתקני חבלה מאולתרים והתקפות חמושות נגד כוחות ארצות הברית בעיראק.

המיליציה מגדירה את מטרתה לכונן עיראק עצמאית ומשוחררת על בסיס איסלאמי. הקבוצה פעילה מערבית לבירת עיראק בגדד באזורים אבו גרייב, חאן דארי, ופלוג'ה, ובמחוזות דיאלא נינווה ואל-אנבר.

שם המיליציה מתייחס למהפיכה כנגד השלטון הבריטי בעיראק, שפרצה בשנת 1920; המיליציה מהווה את הזרוע הצבאית של תנועת ההתנגדות האיסלאמית. סמל הקבוצה הוא מפת עיראק כשהקוראן בחלקה העליון ועליו הסיסמה "לחם בהם, ואללה יענה אותם תחת ידך". במרכז הסמל יש צורת רובה AK-47 כשדגל עיראק עליו. בין הדגל לרובה יש כיתוב "תנועת ההתנגדות האיסלאמית" ובגדול יותר "בריגדת מהפיכת 1920"

לדברי דובר צבא ארצות הברית קבוצות מקומיות לאומניות בעיראק, פועלות יחד עם צבא ארצות הברית. הארגון באמתר האינטרנט שלו טען כי אינו פועל יחד עם ארצות הברית, וכי מדובר בשקר. הדבר נאמר בהקשר למבצע הצבאי שבוצע על ידי ארצות הברית במחוז דיאלא נגד אל-קאעידה. המיליציה מאשימה את חברי חמאס עיראק, המכיל חברים ממיליצית הבריגדה שעזבו אותו לפני המבצע בדיאלא. ראש ממשלת עיראק נורי אל-מאלכי הביע חשש כי קבוצות מקומיות חמושות מהוות אופוזיציה בהתהוות, ואמר כי קבוצות אלו צריכות להיות תחת הנהגת הצבא או המשטרה.

## הערות שוליים

קטגוריה:עיראק: צבא וביטחון
קטגוריה:צבאות לא סדירים
ברילה

**ברילה** (באיטלקית: **Barilla S.p.A.**) היא חברת מזון שמרכזה באיטליה.

## היסטוריה
שמאל|ממוזער|150px|מקים החברה פיאטרו ברילה, 1890 לערך
החברה הוקמה בשנת 1877 בפונטה טרו, איטליה, בידי פייטרו ברילה (Pietro Barilla). החברה היא בבעלות פרטית, וכיום היא בבעלות משפחת ברילה, מזה הדור הרביעי. שלושה אחים בני המשפחה מנהלים אותה: היו"ר גוידו ברילה (Guido Barilla) וסגני היו"ר לוקה ברילה (Luca Barilla) ופאולו ברילה (Paolo Barilla; לשעבר נהג מרוצי פורמולה 1).

החברה מחזיקה בשליטה במפעלי ברילה (יצרנית פסטה רב-לאומית), ובחברות מולינו ביאנקו (Mulino Bianco), פאווסי (Pavesi), וויילו (Voiello), אליקסיר (Alixir) ואקדמיה ברליה (Academia Barilla), וסברוד (Wasabröd) השוודית, מיסקו (Misko) היוונית, פיליז (Filiz) הטורקית, וכן מותגי ימינה (Yemina) ווסטה (Vesta) המקסיקניים.

החברה מייצרת סוגים שונים של פסטה והיא מהווה את יצרנית הפסטה המובילה בעולם, עם 40-45% מנתח השוק האיטלקי ו-25% מנתח השוק האמריקאי. היא מייצרת 4,000 טון של פסטה יבשה בשנה בלמעלה מ-120 צורות וגדלים. הפסטה של ברילה נמכרת במסעדות שונות ברחבי העולם, למשל במסעדות הרשת האסייתית "פסטה-מניה" (Pastamania). כמו כן, היא החברה המובילה באיטליה בממכר מוצרי מאפה. בעקבות רכישת החברה השוודית וסברוד (Wasabröd), ברילה מהווה גם את היצרנית המובילה בעולם של לחם שטוח (מאכל סקנדינבי), והיא מוכרת 60,000 טון של לחם זה בשנה.

קבוצת ברילה מפעילה מפעלי ייצור ברחבי העולם: באיטליה, ביוון, בצרפת, בגרמניה, בנורווגיה, ברוסיה, בשוודיה, בטורקיה, בארצות הברית ובמקסיקו. החברה גם מפעילה טחנות קמח באיטליה, ביוון, בשוודיה, בטורקיה ובארצות הברית. המטה הראשי של החברה הוא בפארמה, איטליה, אך היא מחזיקה במשרדים בכמה מדינות נוספות בעולם: באוסטריה, בבלגיה, בצרפת, בגרמניה, ביוון, בהולנד, בפולין, ברוסיה, בסלובניה, בשבידה, בשווייץ, בטורקיה, בארצות הברית, במקסיקו, בברזיל, באוסטרליה וביפן. המפעל שבו יוצרה הפסטה מצוין על גבי האריזה באמצעות אות קוד, בעוד שמוצרים שיוצרו באיטליה מתויגים כך במפורש. הקמח המשמש ליצירת המוצר הסופי נרכש מרחבי העולם.

בספטמבר 2013 החל חרם צרכנים על מוצרי החברה לאחר ריאיון של גוידו ברילה ברדיו האיטלקי, בו דיבר על "קדושת המשפחה" ואמר: "לעולם לא נציג זוגות חד-מיניים בפרסומת שלנו, כי אנחנו תומכים במשפחה המסורתית. אם מישהו לא אוהב את זה, הוא יכול לאכול פסטה של יצרנים אחרים."

לאחר הריאיון התנצל גוידו ברילה פעמיים, ונפגש מספר פעמים עם פעילים וארגוני להט"ב. דובר החברה הודיע על השקת מסעי פרסום פתוחים והוליסטיים יותר, ועל הקמת ועדה מייעצת שתבטיח גיוון ושוויון בתרבות הארגונית בכל הנוגע לנטייה מינית, מגדרית ורב-תרבותיות. בשנה שלאחר מכן החברה העניקה תנאים מיוחדים לעובדים טרנסג'נדרים ובני משפחותיהם, תרמה כסף לארגוני להט"ב והפיקה פרסומת עם זוג לסביות. פעולות אלה הקנו לה ציון לשבח מטעם ארגון "הקמפיין לזכויות אדם".

בישראל מוצרי ברילה משווקים על ידי קבוצת שסטוביץ, ומיובאים על ידי חברת אש-בר.

## קישורים חיצוניים

* 

* האתר הישראלי

## הערות שוליים

קטגוריה:חברות מזון
קטגוריה:חברות מזון איטלקיות
קטגוריה:פסטה
קטגוריה:פארמה
מיכאיל בויארסקי

**מיכאיל סרגייביץ' בויארסקי** (ברוסית: **Михаил Сергеевич Боярский**; ב-26 בדצמבר 1949) הוא שחקן קולנוע וטלוויזיה וזמר רוסי וסובייטי. בשנת 1990 הוענק לו תואר אמן העם של רוסיה הסובייטית, וב-2024 עיטור ההצטיינות למען המולדת מדרגה ראשונה.

## ביוגרפיה
מיכאיל בויארסקי נולד בלנינגרד (כיום סנקט פטרבורג) ב-26 בדצמבר 1949, למשפחה של שחקני תיאטרון, סרגיי בויארסקי ויקטרינה מלנטייבה. סבו אלכסנדר בויארסקי היה כומר.

בויארסקי למד במכון הממלכתי הלנינגרדי לתיאטרון, מוזיקה וקולנוע ובקונסרבטוריון העירוני. הוא השלים לימודיו ב-1972 והחל בקריירה כשחקן תיאטרון והתפרסם בזכות משחקו במחזמר של גנאדי גלדקוב, "טרובדור וחבריו". הוא התפרסם במיוחד לאחר 1978 כשגילם את דמותו של ד'ארטניאן בסרט "ד'ארטניאן ושלושת המוסקטרים" ושב וגילם אותו גם בשלושה סרטי המשך.

בשנת 1974 התגייס לצבא ברית המועצות ושירת כמתופף בלהקה המוזיקלית של גדוד הארטילריה והרובאים הנפרד ה-41, בכפר צ'ורנאיה שבמחוז המשנה וסוולוז'בק במחוז לנינגרד. מאז השתתף בהפקות קולנוע וטלוויזיה רבות והשתתף גם בתוכניות בידור שונות.

לצד אנסטסיה זבורוטניוק השתתף בתוכנית "שני כוכבים" והגיע לגמר. משנת 1986 נחשב לשחקן הבית של תיאטרון לנסובייט בסנקט פטרבורג.

## משפחתו וחיים אישיים
הוא נשוי ללריסה לופיאן (ילידת 1953) ויש לו ממנה בן: סרגיי בויארסקי, חבר הדומה הממלכתית של הפדרציה הרוסית ובת: יליזבטה בויארסקיה (ילידת 1985), שחקנית קולנוע וטלוויזיה ידועה, הנשואה לשחקן אחר, מקסים מאטבייב (יליד 1982), להם יש בן: אנדריי מאטבייב.

בויארסקי אוהד מושבע של מועדון הכדורגל זניט סנקט פטרבורג. הוא גם מעשן כבד וידוע כתומך נלהב בזכויות המעשנים והוא חבר באגודה להגנה על זכויות המעשנים.

[ממוזער|מרכז|290px|קבלת [עיטור הידידות (רוסיה)|עיטור הידידות מידי נשיא רוסיה ולדימיר פוטין. 22 בינואר 2002.]]

## פילמוגרפיה

## קישורים חיצוניים

* 

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מעוטרי עיטור הידידות (רוסיה)
קטגוריה:סנקט פטרבורג: אישים
קטגוריה:רוסים שנולדו ב-1949
אלווין והצ'יפמאנקס 3

**אלווין והצ'יפמאנקס 3** (באנגלית: **Alvin and the Chipmunks: Chipwrecked**) הוא סרט קומדיה משנת 2011 של פוקס המאה ה-20 המשלב אנימציה ממוחשבת עם לייב אקשן. הסרט בוים על ידי מייק מיטשל. הסרט מבוסס על המותג הצ'יפמאנקס. זהו סרט המשך לאלווין והצ'יפמאנקס ואלווין והצ'יפמאנקס 2.

## תקציר העלילה
דייב סוויל, הצ'יפמאנקס והצ'יפטס מפליגים בתוך ספינת תענוגות אל תחרות "פרס המוזיקה הבינלאומי", בעקבות מספר התרחשויות שנעשה על ידיהם הם נתקלים בגלשן רוח שמעיף אותם אל עבר יער טרופי שומם, ביער הם פגשו את שוכנת היער זואי אשר הביאה את הצ'יפמאנקס והצ'יפטס לבית העץ שלה. בינתיים דייב סוויל איחד כוחות עם איאן אשר עבד בספינה בתחפושת שקנאי וחיפש את הצ'יפמאנקס והצ'יפטס ברחבי הג'ונגל.

בסוף דייב מצא את ששת הסנאים והם הפליגו אל תחרות "פרס המוזיקה הבינלאומי" יחד עם זואי ואיאן.

## מדבבים
*ג'סטין לונג - אלווין
*מתיו גריי גובלר - סיימון
*ג'סי מקרטני - תיאדור
*כריסטינה אפלגייט - בריטני
*אנה פריס - ג'נט
*איימי פולר - אלינור

## שחקנים
*ג'ייסון לי - דייוויד סוויל
*דייוויד קרוס - איאן הוק
*ג'ני סלייט - זואי

## קישורים חיצוניים

* 

קטגוריה:סרטי הצ'יפמאנקס
קטגוריה:סרטים אמריקאיים
קטגוריה:סרטי פוקס המאה ה-20
קטגוריה:סרטי קומדיה
קטגוריה:סרטי 2011
קטגוריה:סרטים מבוססי סדרות טלוויזיה
קטגוריה:סרטים מצוירים למחצה
קטגוריה:סרטים מוזיקליים
קטגוריה:סרטי המשך אמריקאיים
קטגוריה:סרטי הנפשה מוזיקליים
מורסה של אחורי הלוע

שמאל|300px|ממוזער|צילום רנטגן המדגים נפיחות של הרקמה הרכה בחלקו האחורי של הלוע
**מורסה של אחורי הלוע** (בלועזית: **אַבְצֶס רֶטרוֹפָרינְגיאלי**) היא מורסה הממוקמת ברקמה הנמצאת בגב הלוע, אחורית לחלל הפרינגיאלי, ונפוצה בעיקר בקרב ילדים. קשה לזהות מורסות של אחורי הלוע בבדיקה פיזיקלית בלבד, מכיוון שהם מופיעים בעיקר ברקמות עמוקות. מחלה זו נדירה יחסית ולכן היא לרוב לא מופיע בראש האבחנות המוקדמות הניתנות לילדים הסובלים מקישיון עורף, אי-שקט, קושי בבליעה וסימפטומים נוספים. אבחנה מוקדמת היא המפתח לטיפול, בעוד שעיכוב באבחון ובמתן הטיפול עלול להוביל למוות. החלל הפראפרינגיאלי מקושר לחלל הרטרופרינגיאלי, לכן זיהום הנמצא בחלל הרטרופרינגיאלי יכול להתקדם מטה מאחורי הוושט ולהגיע לבינה (מדיאסטינום). מורסה של אחורי הלוע יכולה להופיע גם אצל מבוגרים בכל גיל.

מורסה של אחורי הלוע יכולה לגרום לחסימה של דרכי האוויר ולספסיס - שניהם מצבים מסכני חיים. הקושי בזיהוי מוקדם גורם פעמים רבות להתפתחות המחלה עד כדי חנק ומוות.

## סימנים וסימפטומים
הסימפטומים יכולים לכלול קשיון עורף, כאב בצוואר בעת מישוש (יכול להופיע גם בקדמת הצוואר ובאזור הגרגרת), אי שקט, קושי בבליעה, חום, סטרידור, ריור, שיעול נבחני או בלוטות לימפה נפוחות בצוואר. כל שילוב של הסימפטומים האלו צריך להעלות חשד למורסה של אחורי הלוע.

## גורמים
מורסה של אחורי הלוע נגרמת לרוב מזיהום חיידקי שמקורו בחלל האף, ב, בסינוסים, באדנואיד, או באוזן התיכונה. כל זיהום בדרכי האוויר העליונות יכול להוות גורם. מורסה של אחורי הלוע יכולה גם להיגרם כתוצאה מזיהום ישיר עקב פגיעה חודרת מגוף זר. היא יכול להיות קשור לתחלואה אצל ילדים קטנים שלא שומרים על היגיינת שיניים נאותה.

## אבחון
CT היא הבדיקה הדפיניטיבית לאבחון מורסה של אחורי הלוע. צילום רנטגן של הצוואר מראה ב-80% מהמקרים נפיחות של החלל הרטרופרינגיאלי. אם הנפיחות של החלל הרטרופרינגיאלי גדולה ביותר מחצי מגודל חוליה C2, היא יכולה להעיד על מורסה של אחורי הלוע.

## טיפול
הטיפול במורסה של אחורי הלוע דורש לרוב התערבות כירורגית. ניתוח שקדים לעיתים הכרחי כדי להגיע למורסה לצורך ניקוז, והתוצאה של הליך זה היא לרוב חיובית. הניתוח אצל מטופלים מבוגרים מתבצע לעיתים בהרדמה לא כללית, מכוון שישנו חשש שהמורסה תיקרע בעת ביצוע אינטובציה למטופל ומוגלה תישאף לריאות. במקרים מסובכים, תתבצע טרכיאוטומיה דחופה כדי להימנע מחסימה של דרכי האוויר העליונות כתוצאה מבצקת בצוואר. מינון גבוה של אנטיביוטיקה ניתן למטופלים דרך הוריד כדי להשתלט על הזיהום ולהקטין את גודל המורסה לפני הניתוח. מורסה של אחורי הלוע כרונית היא לרוב משנית לשחפת והטיפול הדרוש לחולה הוא נגד שחפת בהקדם האפשרי.

## קישורים חיצוניים

קטגוריה:מחלות דרכי נשימה עליונות
פסל-ים

ממוזער|257x257 פיקסלים|האנדרטה לזכר המעפילים בשעת לילה
"**פסל-ים**" הוא פסל מאת הפסל הישראלי יחיאל שמי  המוצב על חוף הים באכזיב. גובהו חמישה מטרים.

הפסל הוקם כאנדרטה לציון ההעפלה לארץ ישראל. חומר הגלם של האנדרטה הגיע מגרוטאות ברזל של אוניות מעפילים שנמשו בנמל חיפה, משרידי הספינות "פאטריה" ו"אקסודוס". הקמת האנדרטה, בתרומתו של אדם פרטי, השתלבה בפיתוח תיירותי כולל של חוף אכזיב, שהסתיים ביולי 1969.

האנדרטה עוצבה כשלושה משטחי בטון יצוק, המהווים מעין כן לאסמבלאז' של חלקי ברזל. שמי הדגיש בתיאורו את הפסל את היותו חלק מן הנוף ואת הצורך של הצופה להתבונן בו מכמה נקודות מבט שונות.

ב־2022–2023 האנדרטה הוסרה לשמונה חודשים לשם שיפוץ, תחזוקה ושימור.

## קישורים חיצוניים

## הערות שוליים

קטגוריה:פסלים (יצירות)
קטגוריה:אסמבלאז'
קטגוריה:פיסול ישראלי
קטגוריה:יחיאל שמי
קטגוריה:ההעפלה בתרבות ובאמנות
קטגוריה:ישראל: אנדרטאות לימאים
קטגוריה:הגליל המערבי
איליין פייג'

**איליין פייג**' (באנגלית: **Elaine Paige**; נולדה ב-5 במרץ 1948) היא זמרת ושחקנית אנגלייה המוכרת בזכות עבודתה במחזות זמר.

## ביוגרפיה
היא גדלה בבארנט, צפון לונדון, ולמדה בבית ספר איידה פוסטר לאומנויות הבמה. הופעתה המקצועית הראשונה על במת התיאטרון התרחשה בשנת 1964, כשהייתה בת 16. הופעתה ב-1968 במחזמר "שיער" היא שסימנה את תחילת הקריירה שלה בווסט אנד. ב-1978, לאחר שהשתתפה במספר הפקות נוספות, נבחרה פייג' לגלם את דמותה של אווה פרון בהפקה הראשונה של המחזמר "אוויטה". הופעתה בתפקיד זה חשפה אותה לקהל הרחב, והביאה לזכייתה בפרס אוליבייה להופעת השנה במחזמר. לאחר מכן, היא הייתה הראשונה לגלם את דמותה של גריזבלה במחזמר "קאטס", מתוכו זכה השיר "Memory", בביצועה, להיכנס לעשיריה הראשונה במצעד הפזמונים הבריטי.

ב-1985, יצא לאור השיר "I Know Him So Well", שיתוף פעולה של פייג' עם ברברה דיקסון מתוך המחזמר "Chess", שמחזיק עד היום בתואר השיר הנמכר ביותר בביצוע זוג נשים. היא השתתפה במחזמר זה בהפקתו המקורית, ובתפקיד ראשי בגרסה למחזמר "Anything Goes", אותה היא הפיקה יחד עם הפזמונאי טים רייס. ב-1996 הופיעה פייג' לראשונה בתיאטרון ברודוויי, בתפקיד נורמה דזמונד, הדמות הראשית במחזמר "שדרות סאנסט". היא זכתה בשבחי הביקורות, והמשיכה לתפקיד ב"המלך ואני" ב-2000. כעבור שש שנים חזרה פייג' לבמות הווסט אנד בהפקה "The Drowsy Chaperone". כמו כן, היא גילמה מספר תפקידים בטלוויזיה.

בנוסף לחמש מועמדויות בפרסי אוליבייה, זכתה פייג' בפרסים רבים על תפקידיה בתיאטרון וכונתה "ֿהגברת הראשונה של המחזמר בבריטניה" הודות לכישוריה ולאריכות הימים של הקריירה שלה. היא הוציאה לאור 22 אלבומי סולו, מתוכם שמונה הגיעו למעמד אלבום זהב וארבעה אחרים למעמד מולטי-פלטינה. פייג' מופיעה גם בשבעה אלבומי הפקה, ושרה בהופעות ברחבי העולם. החל מ-2004 היא מארחת תוכנית רדיו עצמאית ב-BBC Radio 2.

## קישורים חיצוניים

* 

קטגוריה:זמרות בריטיות
קטגוריה:שחקניות תיאטרון אנגליות
קטגוריה:בריטיות שנולדו ב-1948
קטגוריה:בריטים שנולדו ב-1948
דוידי פרל

**דוִידִי פרל** (נולד ב-1967) הוא פוליטיקאי ישראלי, ראש המועצה האזורית גוש עציון בשנים 2012–2016.

## ביוגרפיה
אביו הוא הרב גדעון פרל.

בוגר תואר ראשון בכלכלה וחשבונאות ותואר שני במנהל עסקים מטעם בית הספר הגבוה לטכנולוגיה בירושלים. 

בשנת 1998 שימש למשך שנה כעוזרו האישי של ח"כ חנן פורת. בהמשך מילא שורה של תפקידים ניהוליים בהם: סמנכ"ל מוסדות ישיבת מקור חיים, מנכ"ל ישיבת תקוע, סמזכ"ל וגזבר של בני עקיבא העולמית ומנכ"ל ישיבת נתיב מאיר. במקביל כיהן בהתנדבות במספר מוסדות וגופים בגוש עציון. 

בשנת 1998 נבחר לכהן כיו"ר ועד היישוב אלון-שבות, וכחבר במליאת המועצה האזורית, תפקידים אותם מילא במשך כחמש שנים.

בין השנים 2004 ל-2007 יצאו דוידי ומשפחתו לשליחות במלבורן, אוסטרליה מטעם הסוכנות היהודית ובני עקיבא.

בראשית שנת 2012 נבחר לראש המועצה האזורית גוש עציון והחזיק גם בתיקי החינוך והרווחה במועצה. נוסף על תפקידו שימש גם כיו"ר הדירקטוריון של החברה לפיתוח גוש עציון (בע"מ) וכיו"ר מתנ"ס גוש עציון. פרל כיהן כחבר הנהלת מועצת יש"ע וחבר מרכז ליכוד ומתוקף תפקידו כראש רשות שימש כחבר במרכז המועצות האזוריות.

ב-2016 פורסם בחדשות 10 שצעירה התלוננה נגדו בפני פורום תקנה על תקיפה מינית. לאחר איומים מצד עורך דינה של הצעירה כי יפרסם את תלונתה - שילם  פרל בהסכם פשרה מאות אלפי ש"ח, והתחייב שלא להתמודד לראשות המועצה בבחירות הבאות. פרל הכחיש את ההאשמות ואמר ששילם על מנת למנוע פרסום השמצות. בסוף שנת 2016 פרש פרל מתפקידו כראש המועצה לאחר אישור התקציב.

כיום (2025), הוא בעלים של משרד "לביא" הנותן שירותי שמאות מקרקעין, ייעוץ נדל"ן וכלכלה.

## קישורים חיצוניים

## הערות שוליים

קטגוריה:ראשי רשויות מקומיות מטעם הליכוד
קטגוריה:ראשי המועצה האזורית גוש עציון
קטגוריה:ישיבת תקוע
קטגוריה:ישיבת מקור חיים
קטגוריה:שליחי הסוכנות היהודית
קטגוריה:אלון שבות: אישים
קטגוריה:ישראלים שנולדו ב-1967
גיחזי (פסל)

"**גֵּיחֲזִי**" הוא פסל מאת הפסל הישראלי יחיאל שמי. הפסל שייך ליצירתו המוקדמת של שמי, בה הושפע מן האמנות הכנענית. הפסל אבד בשנת 1948, לאחר פינוי בית הערבה, שבו היה שמי חבר.

הפסל "גיחזי" מציג דימוי של גבר האוחז מעין מטה. שמו של הפסל מזהה אותו כגיחזי, נערו של הנביא אלישע. תווי הפנים של ראש הדמות חדים ומזכירים פיסול של המזרח הקרוב, כדוגמת האמנות המסופוטמית והמצרית. במקום לתאר את כל גוף הדמות בחר שמי לתאר את כתפיה של הדמות וראשה על גבי מעין מעוין או מצולע, המשמש גם מעין "כן" לפסל. מצידו האחד של המתומן בולטות שתי כפות ידיים האוחזות במטה מסוגנן המתחבר אל ראשה של הדמות.

לצד השפעת האמנות הארכאית מעיד סגנון הפיסול של הדמות גם על ההשפעה המכרעת של האמנות הכנענית הארצישראלית בכללה ויצירתו של יצחק דנציגר בפרט על יצירתו המוקדמת של שמי. גדעון עפרת אף שיער כי הפסל נוצר מאותה אבן שממנה נוצר "נמרוד" (1939) של דנציגר.

## הערות שוליים

קטגוריה:פסלים (יצירות)
קטגוריה:פיסול ישראלי
קטגוריה:יחיאל שמי
קטגוריה:הכנענים
קטגוריה:יצירות אבודות
קטגוריה:פרוטומות
קטגוריה:גברים בפיסול
אנדרטת ההתגברות

"**מצבת ההתגברות**" או "**אב ובנו**" הוא פסל מאת הפסל הישראלי יחיאל שמי. גובהו 300 ס"מ, רוחבו 110 ס"מ ועומקו 80 ס"מ.

הפסל נוצר כאנדרטה למותו של מאיר הסמן, חבר קיבוץ חוקוק, שטבע בשנת 1951 בעת שעבד על פריצת דרך אל הקיבוץ. הפסל עשוי משני גושי בזלת שנאספו באזור הקיבוץ והובאו אל הסטודיו של האמן בקיבוץ כברי. העבודה על הפסל נמשכה כשבעה חודשים. לאחר מכן הוצב הפסל בכביש המוביל אל חוקוק.

ראש דמות הבן נגנבה בתחילת שנות ה-2000. שמי התנגד לשחזור האנדרטה, אולם למרות התנגדות זאת שוחזר הפסל על ידי יובל לופן בשנת 2011.

הפסל מציג דמות של גבר הנושא על כתפו דמות של ילד. שמי תיאר בשנות החמישים את הפסל:

סגנון הפיסול של הפסל מושפע מן הפיסול "הכנעני". הדבר מתבטא בכבדות ובמסיביות של הדמויות, בתווי הפנים המודגשים, המזכירים פיסול ארכאי, ובנושא ההירואי של האנדרטה, המעצימה ערך של הקרבה אישית. מיכאל סגן כהן מצא בפסל זה את השפעתו של הפסל האנגלי הנרי מור.

## גלריית תמונות

Shemichukuk02.JPG|מבט על חלקה האחורי של היצירה
shemichukuk03.JPG|לוח המונח למרגלות העבודה
shemichukuk04.JPG|פרט


## קישורים חיצוניים
* 
*קרני עם-עד, הפסל של יחיאל שמי ז"ל שוחזר למרות התנגדותו , באתר Mynet, 26 בדצמבר 2011
*מיכאל יעקובסון: סיבוב בחדר האוכל ובמצבת ההתגברות בקיבוץ חוקוק, באתר 'חלון אחורי', 18 במרץ 2020

## הערות שוליים

קטגוריה:פסלים (יצירות)
קטגוריה:פיסול ישראלי
קטגוריה:יחיאל שמי
קטגוריה:הכנענים
קטגוריה:אנדרטאות באזור הכנרת
קטגוריה:מועצה אזורית עמק הירדן: אנדרטאות
סן לואיס פוטוסי

**סן לואיס פוטוסי** (בספרדית: **San Luis Potosí** ידועה גם בראשי התיבות של שמה **SLP** או **סן לואיס** בלבד) היא העיר הגדולה במדינת סן לואיס פוטוסי שבמקסיקו, ומשתמשת גם כבירתה.

יחד עם העיירות הסמוכות, בהן העיר סולדד דה גרסיאנו סאנצ'ס, מדורגת המטרופולין של סן לואיס במקום העשירי בגודלו במקסיקו.

סן לואיס הוקמה בתחילה כעיר כורים. העיר קרויה על שם מלך צרפת לואי התשיעי, שהוא הקדוש המגן של העיר. השם "פוטוסי" הוא על שם העיר פוטוסי שבבוליביה, עיר מכרות שהוקמה כארבעים שנה לפני סן לואיס.

כיום העיר היא אחת ממרכזי התעשייה העיקריים במרכז המדינה, משקיעים זרים רבים בוחרים להשקיע בעיר הודות למיקומה האסטרטגי במרכז מקסיקו.

סן לואיס נחשבת ליעד תיירותי מרכזי, בעיר העתיקה נמצאים מבנים הבנויים בסגנונות אמנותיים שונים, המהווים דוגמה לאדריכלות הקולוניאלית במקסיקו. בשנת 2010 הכריז אונסק"ו על העיר העתיקה כאתר מורשת עולמית כחלק מהדרך המלכותית קמינו ריאל דה טיירה אדנטרו.

## ערים תאומות
לסן לואיס פוטוסי ארבע עשרה ערים תאומות:
* 
* 
* 
* 
* 
* 
* 
*  
* 
* 
* 
* 
* 
* 

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו במאה ה-16
חנוך זונדל בן יוסף

הרב **חנוך זונדל** (-ו' בכסלו תר"כ, 1859) מחכמי פולין. עסק בתחום מדרשי האגדה וביאורי התפילה, מחבר הספרים "**עץ יוסף**" ו"**ענף יוסף**" ו"**יד יוסף**".

## ביוגרפיה
נולד לרב יוסף ולחיה. התגורר בביאליסטוק בה שימש כדרשן  וכן מסר שיעורים ב"חברת מדרש" במדרשי חז"ל. אין ידועים פרטים רבים עליו, אך בפנקס ביאליסטוק כותב עליו אברהם שמואל הירשברג שזקני ביאליסטוק מסרו לו שהוא היה נחשב לצדיק ו"בעל מדרגה".

חיבר פירושים על מספר מדרשים כמו מדרש רבה, מדרש תנחומא, אגדת בראשית, עין יעקב וסדר עולם. פירושיו נחלקו לשניים, ביאור קצר בשם עץ יוסף וביאור מרחיב עם חידושים בשם ענף יוסף. את הפירושים הוא קרא על שם אביו רבי יוסף. ספריו מהווים ליקוט של פירושים קודמים (כמו "יפה תואר" של רבי שמואל יפה אשכנזי או על הנ"ך - פירושי הראשונים) כמו גם חידושים עצמיים.

בנוסף חיבר פירושים באותה מתכונת על סידור התפילה. פירושים אלו הודפסו בספר "אוצר התפילות".

על ספריו המלצות מרבי יוסף שאול נתנזון, רבי שמואל אביגדור תוספאה, רבי אריה לייב קצנלבויגן ועוד.

## ספריו
עקב הקשיים שהערים השלטון הרוסי על הדפסת ספרי קודש, נאלצו רבים להדפיס את ספריהם ברחבי גרמניה, בקניגסברג, שטטין, יוהניסבורג  (בה נוסד הדפוס בשנת תר"י), ליק ועוד. ספרים אלו לעיתים מצויות, הודפסו ללא ציון שנת ההדפסה או מיקום ההדפסה, כדי לא לעורר תהיות בשלטונות הרוסיים.
*על מדרש תנחומא - וילנה-הורודנה תקצ"ג (1833)
*על מדרש רבה חמש מגילות - ורשה תרכ"ג (1883).
*על סדר עולם - וילנה 1845
*אגדת בראשית - ורשה תרל"ו
* על פסיקתא דרב כהנא
*על מדרש תהילים
*על מדרש פטירת משה רבינו
*על מדרש שמואל - שצ'צ'ין תר"כ (1860)
*נבחר מפנינים על מדרש רבה על התורה, חלק א' ורשה תר"ב (1842) חלק ב' ורשה תר"ל (1870)
*על העין יעקב ומדרשי הירושלמי - וילנה תרמ"ג (1883)
*"ענף עץ אבות" על מסכת אבות, ורשה תרנ"ב. מהדורה שנייה ירושלים תש"כ.
*על סדר עולם רבה, וילנה תר"ד
*פירושיו על הסידור, הודפס באוצר התפילות, דפוס ראם
* משיב נפש על הגדה של פסח - ניתן למצוא כאן
*פירוש על ילקוט שמעוני (כתב יד)
*פירוש על הרא"ש בברכות ושבת (כתב יד)
*"פורת יוסף" - על הנ"ך (כתב יד). כתב היד שרד אצל קרוב משפחתו הרב יהודה לייב קליינרמן, והוא יצא לאור בשנת תש"ל בירושלים על ידי בנו הרב שמואל קליינרמן בהוצאת לוין-אפשטיין.
*"מצהלות חתנים", חיבור מקיף על ענייני אירוסין ונישואים. יצא לאור ביוהנסבורג בסביבות שנת תרט"ו בעילום שם. מהדורה שנייה ניו יורק תשנ"ב.
*עולת החודש- על קידוש החודש, תרי"ט (1859)
כמו כן חיבר מספר קונטרסי מספד:
*אבל כבד - הספד על רבי יצחק אייזיק חבר ורבי מאיר הורוביץ רבה של בריינסק (יוהנסבורג תרי"ג). 
*קול נהי - הספד על הרב יעקב מאיר בורשטין "דער יאלאווקער צדיק"
*הו אריאל - הספד על רבה של בריסק, הרב אריה לייב קצנלבויגן (וילנה תקצ"ח)
*זיכרון לנפש חיה- מזכרת לאמו, דרשה על שכר לימוד התורה
*מספד תמרורים- על פעשא, אשתו של איטשע זבלודובסקי, הגביר מביאליסטוק

## לקריאה נוספת
* שלמה אילן, **“צהר תעשה לתבה” : ‘אוצר התפילות’ ויוצריו כצוהר לפרשנות סידור התפילה**, פרק 3. אוניברסיטת בן-גוריון בנגב, 2024.
## קישורים חיצוניים
* חנוך זונדל בן יוסף בספר ביאליסטוק עמ' 203 (243 בדפי האתר).
* חנוך זונדל בן יוסף באנציקלופדיה היהודית.
* 

## הערות שוליים

קטגוריה:רבנים פולנים
קטגוריה:ביאליסטוק: רבנים
קטגוריה:פרשני התפילה
קטגוריה:פרשני המדרש
קטגוריה:פרשני הגדה של פסח
קטגוריה:פרשני נ"ך
קטגוריה:פרשני התלמוד הירושלמי
קטגוריה:פרשני אגדות התלמוד
קטגוריה:נפטרים ב-1867
ויקיפדיה הספרדית

**ויקיפדיה הספרדית** היא המהדורה בשפה הספרדית של מיזם ויקיפדיה. ויקיפדיה זו הושקה בחודש מאי 2001, חצתה את הרף של 100,000 ערכים ב-8 במרץ 2006, ואת הרף של מיליון ערכים חצתה ב-16 במאי 2013.

נכון ל-ב  ישנם בו  ערכים.

בחודש פברואר 2003 עלתה ההצעה לממן את ויקיפדיה הספרדית על ידי פרסומות. הדבר גרר מחאה גדולה של הכותבים באתר שלאחריה ההצעה נדחתה.

## ציוני דרך
שמאל|ממוזער|300px|גרף המראה את כמות הערכים בוויקיפדיה הספרדית ביחס לזמן. באדום - כמות הערכים בוויקיפדיה הספרדית, בכחול - כמות הערכים באתר הספרדי המתחרה לה
* 11 במאי 2001 - ויקיפדיה הספרדית מושקת ביחד עם עוד 8 ויקיפדיות. כתובת האינטרנט המקורית של המיזם הייתה Spanish.wikipedia.com.
* 21 במאי 2001 - נוצר הערך הראשון בוויקיפדיה הספרדית.
* 26 בפברואר 2002 - גולשים רבים באתר עוזבים כאות מחאה על הרעיון להשתמש בפרסומות כדי לממן האתר.
* 23 באוקטובר 2002 - כתובת האתר משתנה מ-es.wikipedia.com ל-es.wikipedia.org.
* 6 באוקטובר 2003 - הבוט הראשון נוצר באתר, שם המשתמש של הבוט הוא ספידי גונסאלס.
* 9 בדצמבר 2004 - הוחלט שוויקיפדיה הספרדית תציג רק תמונות בשימוש הוגן.
* 11 ביוני 2007 - התמונה האחרונה שהועלתה לאתר נמחקה, וכעת כל המדיה באתר מקורה בוויקישיתוף.
* 13 בדצמבר 2008 - הוחלט למחוק את תבנית הקצרמר מערכי ויקיפדיה הספרדית.
* 16 במאי 2013 - ויקיפדיה הספרדית נהפכה לוויקיפדיה השביעית במספר שחוצה את הרף של מיליון ערכים.

## דירוג ומשתמשים
שמאל|ממוזער|300px|המדינות בהן ויקיפדיה הספרדית היא מהדורת הוויקיפדיה הפופולרית ביותר (בכתום)

לוויקיפדיה זו יש את כמות המשתמשים השנייה בגודלה לאחר ויקיפדיה האנגלית. עם זאת, היא מדורגת רק במקום ה-9 מבחינת כמות הערכים, מתחת לוויקיפדיות בשפות אחרות שמספר הדוברים אותן הוא קטן בהשוואה אליה דוגמת גרמנית, איטלקית, הולנדית או רוסית. מבחינת גודל הערכים, 40 אחוזים מהם בגודל של מעל 2 קילו-בייט, נתון שמדרג אותה במקום השני אחרי ויקיפדיה הגרמנית. נכון לאוקטובר 2012, ויקיפדיה הספרדית מדורגת במקום הרביעי מבחינת כמות העריכות שבה, ומדורגת שלישית מבחינת כמות הצפיות בה.

העריכות בוויקיפדיה הספרדית מתחלקות לפי החלוקה הבאה: 39.2% מקורם מספרד, 10.7% מארגנטינה, 8.8% מצ'ילה, 8.4% מהולנד, 7% ממקסיקו, 5.1% מוונצואלה, 3.5% מפרו, 3.1% מארצות הברית, 2.7% מקולומביה, 1.3% מאורוגוואי ו-1.1% מגרמניה.

## קישורים חיצוניים

* 

## הערות שוליים

ספרדית
קטגוריה:אתרי אינטרנט שהושקו ב-2001
קטגוריה:ספרדית
קטגוריה:ספרד: חינוך
ג'וואד טבאטבאי

**ג'וואד טבאטבאי** (בפרסית: **سید جواد طباطبایی**; 14 בדצמבר 1945 – 28 בפברואר 2023) היה פרופסור וסגן דיקן הפקולטה למשפטים ומדעי המדינה באוניברסיטת טהראן.

נולד בטבריז. לאחר שלמד תאולוגיה, משפטים ופילוסופיה, השלים גוואד דוקטורט בפילוסופיה פוליטית, באוניברסיטת פריז. הוא היה מרצה אורח במכון למחקר מתקדם בברלין, כמו גם במכון מויניהאן לעניינים גלובליים באוניברסיטת סירקיוז. ד"ר טבאטבאי פרסם תריסר ספרים על ההיסטוריה של רעיונות פוליטיים באירופה ובאיראן.

## קישורים חיצוניים

## הערות שוליים

 

קטגוריה:סופרים איראנים
קטגוריה:סגל אוניברסיטת סירקיוז
קטגוריה:איראנים שנולדו ב-1945
קטגוריה:איראנים שנפטרו ב-2023
קטגוריה:בוגרי אוניברסיטת טהראן
בית הקברות אולסדורף

250px|ממוזער|שמאל|מראה בבית הקברות
**בית הקברות אולסדורף** (בגרמנית: **Friedhof Ohlsdorf**) הוא בית קברות בעיר המבורג שבגרמניה. בשטח של 3.9 קילומטרים רבועים הוא השני בגודלו בעולם כולו והגדול בעולם בין בתי הקברות המהווים פארקים.

## תיאור כללי
בית הקברות נוסד בשנת 1877 בשטח שהיה אז מחוץ לתחומיה של המבורג ועדיין משמש כיום כבית קברות פעיל. נקברו בו 1.4 מיליון אנשים ב-256 אלף אתרי קבורה.

בבית הקברות מצויים 12 בתי תפילה, 21 מבני מאוזוליאום ופסלים רבים וכן מוזיאון אודות ההיסטוריה של האתר, שנפתח ב-1996. בשטחו מצויים צמחייה עשירה, בריכות ובעלי חיים שונים. 230 גננים מטפלים בשטחיו.

בבית הקברות ארבע כניסות לכלי רכב ודרכים באורך כולל של 17 קילומטרים. נמצאות בו 25 תחנות אוטובוס שאותן משרתים שני קווים.

בית הקברות מהווה אתר תיירות, ובכל שנה מבקרים בו שני מיליון איש.

## אישים ידועים שנקברו בבית הקברות
*וילהלם קונו – קנצלר גרמניה בשנים 1922–1923
*גוסטב הרץ – חתן פרס נובל לפיזיקה
*היינריך רודולף הרץ – פיזיקאי יהודי
*גוסטף גרינדגנס – שחקן ובמאי
*אלברט באלין – יזם ספנות יהודי
*ג'יימס וורד – טייס ניו זילנדי מעוטר צלב ויקטוריה

## אתרים מיוחדים בבית הקברות
חלקות קבורה מיוחדות בבית הקברות:
*ארבעה קברי אחים של 38 אלף נספים בהפצצות בעלות הברית על המבורג ביולי ואוגוסט 1943, הערוכים בדמות ארבע זרועות של צלב;
*חלקות קבורה לחיילים מצבאות עשרים אומות שונות, לרבות גרמנים, כ-2,000 חיילי האימפריה הבריטית, וחיילים סובייטים, הולנדים ופולנים, בשטח כולל של כ-48 דונם;
*חלקת קבורה של 55 לוחמי מחתרת שמתו או נרצחו במהלך תקופת שלטון גרמניה הנאצית;
*חלקות קבורה למתי מהפכת 1918–1920 בגרמניה;
*חלקות קבורה לשוטרים ולכבאים;
*חלקת קבורה למוסלמים.

אנדרטאות:
*אנדרטה לקורבנות הרדיפה הנאצית – הוקמה ב-1949;
*אנדרטה לחללי ההפצצות על המבורג – הוקמה ב-1952 בתווך בין ארבעת קברי האחים של חללי ההפצצות;
*אנדרטה ללוחמי המחתרת בהמבורג, בצמוד לחלקת הקבורה שלהם;
*אנדרטה לזכר קורבנות מחנות הריכוז ועבודת הכפייה הנאציים;
*אנדרטה לנשים קורבנות המשטר הנאצי.


Bombenopfer-Sammelgrab mit Mahnmal Ostseite.jpg|קבר אחים ואנדרטה לנספי ההפצצות על המבורג ב-1943
1325Kapelle 10, Ohlsdorf.JPG|אחד מבתי התפילה
Mahnmal für die Opfer der NS-Verfolgung (Friedhof Hamburg-Ohlsdorf).ajb.jpg|האנדרטה לנרדפי המשטר הנאצי
Hh-friedhof-ohlsdorf-wasserturm.jpg|מגדל המים של בית הקברות


## ראו גם
*בית הקברות המרכזי בווינה

## קישורים חיצוניים

* 
* מפת בית הקברות
* בית הקברות באתר הוועדה הגרמנית לקברי מלחמה (בגרמנית)
* חלקות חיילי האימפריה הבריטית בבית הקברות אולסדורף באתר ועדת חבר העמים לקברי מלחמה

אולסדורף
אולסדורף
אולסדורף
קטגוריה:גרמניה: אנדרטאות להנצחת השואה
קטגוריה:אירופה: גנים ופארקים עירוניים
קטגוריה:המבורג: מבנים
קטגוריה:המבורג: גאוגרפיה
אולסדורף
הקרב על מודלין

**הקרב על מודלין** (Modlin) היה אחד הקרבות בין צבא פולין לבין צבאה של גרמניה הנאצית בפלישת גרמניה הנאצית לפולין. מבצר מודלין היה המטה של צבא פולין עד לנסיגתו מזרחה. מ-13 בספטמבר עד ל-29 בספטמבר 1939, המבצר שימש כמעוז הגנתי לכוחות הלוחמים של פולין תחת הנהגתו של הגנרל ויקטור תומיי כנגד הפולשים הגרמניים. התנהלות הקרב דמתה מאוד להתנהלות המערכה על ורשה.

## סדר הכוחות
### גרמניה הנאצית
הכוחות הגרמניים כללו 3 קורפוסים:
* הקורפוס ה-2 - בפיקודו של אדולף שטראוס:
** דיוויזיית פאנצר "קמפף"
** הדיוויזיה ה-32
* קורפוס הפאנצר ה-14 - בפיקודו של גוסטב אנטון פון ויטרסהיים:
** הדיוויזיה הממונעת ה-29
* הקורפוס הממונע ה-15 - בפיקודו של הרמן הות:
** הדיוויזיה הקלה ה-1
** הדיוויזיה הקלה ה-2
* עתודת הוורמאכט:
** הדיוויזיה ה-213
** הדיוויזיה ה-221
** הדיוויזיה ה-228

### פולין
הכוחות הפולניים כללו 2 ארמיות:
* ארמיית מודלין:
** הדיוויזיה ה-8
** הדיוויזיה ה-20
* ארמיית לודז':
** הדיוויזיה ה-2
** הדיוויזיה ה-28
** הדיוויזיה ה-30

## הקרב
שמאל|ממוזער|300px|מבצר מודלין
הכוחות הפולנים התגוננו בעזרת רכבת משוריינת שנקראה "שמיירץ'" ("מוות"), ובסוללת נ"מ שעבדה ללא הרף על מנת לפגוע במטוסי הלופטוואפה. הכוח הפולני נכנע במבצר מודלין ב-29 בספטמבר. היה זה מהכוחות הפולנים האחרונים שנכנעו במערכה בספטמבר. מספר ימים לפני כן, רוכוס מיש ניסה לערוך משא ומתן על כניעת הפולנים למרות שהיה פצוע. על כך זכה לעיטור צלב הברזל.

## קישורים חיצוניים

* קרב מודלין

קטגוריה:קצרמר פולין
קטגוריה:קרבות גרמניה במלחמת העולם השנייה
קטגוריה:קרבות פולין במלחמת העולם השנייה
קטגוריה:המערכה בפולין
מיצובישי G4M

**מיצובישי G4M** היה המפציץ העיקרי של חיל האוויר של הצי הקיסרי היפני במלחמת העולם השנייה.
המטוס היה מפציץ בינוני, דו מנועי מתוצרת מיצובישי. הכינוי הרשמי של בעלות הברית למטוס היה "בטי" (Betty) בעוד כינויו בפי היפנים היה "סיגר" (葉巻 - האמאקי), על שם צורתו הגלילית והמאורכת, או בגלל נטייתו להידלק ולהתפוצץ אפילו מפגיעות קלות יחסית.

ל-G4M היו ביצועים טובים, במיוחד בטווח הטיסה שלו שהושג בזכות מבנה קל ומינימום הגנה על צוותו ועל מכלי הדלק. תכונות אלו חשפו את חולשותיו בעימותים מול מטוסי קרב אמריקניים במערכה באסיה ובאוקיינוס השקט.

## תכנון ופיתוח
מטוסים שתרמו לפיתוחו של הG4M היו מיצובישי G3M וקודמו מיצובשי G1M, המטוס תוכנן להיות בעל מהירות וטווח טיסה גבוהים יחסית לזמן התכנון שהחל ב-1937. כתוצאה מכך, היה החיסכון במשקל עיקרון חשוב בתכנון. המטוס תוכנן להמראה ונחיתה ממסלול יבשתי והוא נועד לתקיפות מטרות קרקע וכלי שיט.
בתחילה תכננה מיצובישי להרכיב בו ארבעה מנועים, ונעשו ניסיונות שונים שלאחריהם העדיף הצי היפני את הגרסאות בנות שני המנועים.

במהלך המלחמה נערכו שיפורים ויוצרו דגמים חדשים של המטוס בהתאם להתפתחות הטכנולוגית ובהתאם לצורכי הצבא.

## היסטוריה מבצעית
טבילת האש של המטוס הייתה בהפצצת העיר האנקוי שבסין ב-13 בספטמבר 1940. הוא השתתף גם בהמשך בהפצצות בסין ותפס מקום מרכזי במערכה בפיליפינים. נעשה בו שימוש רב בתקיפת אוניות כשאחת המוקדמות והמפורסמות שבהן היא אוניית המערכה הבריטית אה"מ פרינס אוף ויילס שטובעה על ידי טורפדו ששוגר מכוח משולב של מפציצי G4M ו-G3M בדצמבר 1941. המטוס השתתף בקרב גוודלקנל בתקיפת מטרות ימיות ויבשתיות. ביומו השני של הקרב ספגו היפנים מכה קשה כש-18 מפציצים הופלו על ידי מטוסי קרב אמריקניים וכוחות נ"מ. גם בהמשך הקרב התבררה יותר ויותר פגיעותו של המפציץ והטייסות ספגו אבדות קשות.
אחת התקריות הידועות שהמטוס היה מעורב בהן, היא חיסולו של מרשל-גנרל ימי איסורוקו יממוטו שטס ב-G4M שהופל במסגרת מבצע נקם על ידי P-38 לייטנינג אמריקני.
לקראת סיום המלחמה נשא המטוס בעיקר המאמץ בקרב איי מריאנה. כמו כן, הוא שימש להטלת מטוסי הקמיקזה שלא צוידו במנוע לטיסה ארוכת טווח.

## קישורים חיצוניים

* G4M באתר היסטוריה צבאית
* סקירה על המטוס
* G4M שהתרסק ושופץ ומוצג במוזיאון בקליפורניה

## הערות שוליים

קטגוריה:מפציצים
קטגוריה:אמצעי לחימה יפניים במלחמת העולם השנייה
קטגוריה:מטוסים במלחמת העולם השנייה
קטגוריה:כלי טיס יפניים
קטגוריה:יפן: תעופה צבאית
קטגוריה:מטוסי מיצובישי
קטגוריה:מטוסים יפניים במלחמת העולם השנייה
אנה גאן

**אנה גאן** (באנגלית: **Anna Gunn**; נולדה ב-11 באוגוסט 1968) היא שחקנית אמריקאית. זכתה להכרה בזכות תפקידה כסקיילר וייט בסדרת הדרמה המצליחה "שובר שורות" עבורו זכתה בשני פרסי אמי.

## ביוגרפיה
גאן נולדה בקליבלנד, אוהיו אך בגיל צעיר עברה לסנטה פה, ניו מקסיקו שם גדלה והתחנכה. בתם של שרון אנה קת'רין "שאנה" גאן (לבית פטרס), מעצבת פנים וקלמנס ארל גאן ג'וניור שעבד כיזם נדל"ן. גאן למדה משחק ותיאטרון באוניברסיטת נורת'ווסטרן אותם סיימה בשנת 1990. לאחר מכן למדה במשך באקדמיה הבריטית-אמריקאית לדרמה. לאחר שעברה ללוס אנג'לס היא חלקה דירה עם פמלה אדלון.

## קריירה
קיבלה חשיפה ראשונית בשנות ה-90 בסרט "ללא ראיות" בו שיחקה לצידה של אנג'לינה ג'ולי ובסדרת הדרמה המשפטית "הפרקליטים" בה שיחקה כשחקנית אורחת בעשרה פרקים בתפקיד ג'ין וורד. בשנת 1998 השתתפה בתפקיד קטן במותחן הריגול שובר הקופות "אויב המדינה". בשנת 2005 שיחקה גאן בסדרת הדרמה "דדווד" בתפקיד המוערך של מרתה בולוק, אשתו של השריף סת' בולוק (טימותי אוליפנט), את הדמות גילמה גאן במשך שתי עונות.
את התפקיד קיבלה גאן מיוצר הסדרה דייוויד מילץ' איתו עבדה בסדרה "NYPD Blue".

בשנת 2008 החלה גאן לשחק בסדרת הדרמה המצליחה "שובר שורות" בתפקיד סקיילר וייט, אשתו של גיבור הסדרה המורה לכימיה וולטר וייט (בריאן קראנסטון). גאן זכתה לחשיפה רבה בזכות התפקיד ואף זכתה בפרס אמי לשחקנית המשנה הטובה ביותר שנתיים ברציפות, בשנים 2013 ו-2014. 

בספטמבר 2016 יצא צאת הסרט "סאלי: נס על ההדסון" בבימויו של קלינט איסטווד. הסרט עוסק בנחיתת החירום של טיסה 1549 של יו אס איירווייז על נהר ההדסון בניו יורק. גאן מגלמת את אליזבת' דייוויס לצידם של טום הנקס, ארון אקהרט ולורה ליני. 

## חיים אישיים
בשנת 1990 נישאה גאן לשחקן ומתווך הנדל"ן אלסטייר דאנקן. הם התגרשו בשנת 2009, ולהם שתי בנות, אילה-רוז ואמה. 

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זוכי אמי בפריים טיים: שחקנית משנה בדרמה
קטגוריה:זוכי אמי בפריים טיים: שחקן משנה בדרמה
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1968
קטגוריה:אמריקאים שנולדו ב-1968